Mattila sijoittui 19-vuotiaana Oslon MM-kilpailuissa 1966 pienessä mäessä 25:nneksi ja suurmäessä 31:nneksi. Grenoblen olympialaisissa 1968 hän oli pienessä mäessä viides ja suurmäessä kaatumisen jälkeen 49:s. Vysoké Tatryn MM-kilpailuissa 1970 hänen sijoituksensa olivat pienessä mäessä 38:s ja suurmäessä 29:s. Holmenkollenin kilpailun hän voitti vuonna 1969 hypättyään mäkiennätyksen 92 metriä. Uransa pisimmän hypyn, 125 metriä, hän hyppäsi Vikersundissa vuonna 1967.